CELEX: C2006/121/16
Language: sk
Date: 2006-05-20 00:00:00
Title: Vec C-169/06: Návrh na začatie prejudiciálneho konania podaný  29. marca 2006  Court of Appeal (Civil Division) (England and Wales) – The Queen na návrh Northern Foods Plc/Secretary of State for the Environment, Food and Rural Affairs Vedľajší účastník konania: Melton Mowbray Pork Pie Association

20.5.2006   
            
            
               SK
            
            
               Úradný vestník Európskej únie
            
            
               C 121/9
            
         Návrh na začatie prejudiciálneho konania podaný 29. marca 2006 Court of Appeal (Civil Division) (England and Wales) – The Queen na návrh Northern Foods Plc/Secretary of State for the Environment, Food and Rural Affairs
   Vedľajší účastník konania: Melton Mowbray Pork Pie Association
   (Vec C-169/06)
   (2006/C 121/16)
   Jazyk konania: angličtina
   Vnútroštátny súd, ktorý podal návrh na začatie prejudiciálneho konania
   Court of Appeal (Civil Division) (England and Wales)
   Účastníci konania pred vnútroštátnym súdom
   
      Žalobkyňa: The Queen na návrh Northern Foods Plc
   
      Žalovaný: Secretary of State for the Environment, Food and Rural Affairs
   
      Vedľajší účastník konania: Melton Mowbray Pork Pie Association
   Prejudiciálne otázky
   V prípade, ak špecifikácia v žiadosti o registráciu chráneného zemepisného označenia (CHZO) týkajúcej sa „Melton Mowbray Pork Pies“ podanej na základe nariadenia Rady ES č. 2081/92 o ochrane zemepisných označení a označení pôvodu poľnohospodárskych výrobkov a potravín (ďalej len „nariadenie“) definuje predmetnú zemepisnú oblasť v zmysle článku 4 ods. 2 písm. c) nariadenia ako
   mesto Melton Mowbray a región v jeho okolí s nasledovnými hranicami:
   
               —
            
            
               na severe A52 medzi M1 a A1, vrátane mesta Nottingham,
            
         
               —
            
            
               na východe A1 od A52 do A45, vrátane miest Grantham a Stamford,
            
         
               —
            
            
               na západe M1 od A52 do A45, a
            
         
               —
            
            
               na juh, A45 od M1 do A1, vrátane mesta Northampton
            
         
               1.
            
            
               môžu byť splnené požiadavky článku 2 ods. 2 písm. b) nariadenia, pokiaľ by sa navrhované CHZO uplatňovalo na výrobky vyrobené a/alebo spracované a/alebo pripravené v iných miestach, ako tých, ktorých názov sa uvádza v CHZO;
            
         
               2.
            
            
               ak áno, aké kritériá sa majú použiť na vymedzenie definovanej zemepisnej oblasti v zmysle článku 2 ods. 2 písm. b) a článku 4 ods. 2 písm. c) nariadenia?